Kolesterol

Tilhører stoffgruppen steroider og er et lipid, se figur 1. Den utgjør opphavssubstansen for andre steroider som binyrebarkhormoner, kjønnshormoner, D-vitaminer og gallesyre. Kolesterol finnes i alle kroppens celler, særlig i cellemembranen der den er en viktig byggesten. En mindre del tilføres gjennom maten, resten syntetiseres enzymatisk i kroppscellene. De viktigste kildene til kolesterol i mat er animalske matvarer som melkeprodukter, kjøtt og egg. (3)
 * Kolesterol **

Kolesterol kan verken løses i vann eller i blod, og må derfor pakkes inn i lipoproteiner for å kunne bli fraktet rundt om i kroppen. For høyt innhold av kolesterol i blodplasma er forbundet med økt risiko for hjerte- og karsykdommer pga åreforkalkning (aterosklerose). Lipoproteinet LDL- kolesterol bidrar til å danne/øke denne åreforkalkningen, mens lipoproteinet HDL-C har en beskyttende effekt. Det er mulig å arve for høyt kolesterol, men det kan også komme av dårlig kosthold. Personer med høyt blodtrykk og personer med diabetes mellitus type 2 (grunnet lav følsomhet for insulin) har ofte høyt kolestrol, dette kalles metabolsk syndrom. (2)

Figur 1: strukturformel for kolesterol

Ved prøvetaking for kolesterol brukes serum eller heparinplasma. Det må ha gått minst et døgn fra pasientens siste alkoholinntak, og pasienten må ha fastet i 12 timer før prøvetaking. Dersom pasienten har hatt en akutt sykdom fører dette til lavere verdier og prøvetaking må foregå 3 uker etter lett sykdom og 3 måneder etter alvorlig sykdom. (1)

Referanseområde for beregnet LDL-kolesterol i plasma og serum ved St. Olav (1): <30 år: 1,2 - 4,3 mmol/L 30-49 år: 1,4 - 4,7 mmol/L >49 år: 2,0 - 5,3 mmol/L

Referanseområde for HDL-kolesterol i plasma og serum ved St. Olav (1): Kvinner: 1,00 - 2,70 mmol/L Menn: 0,80 - 2,10 mmol/L

Referanseområde for kolesterol i plasma og serum ved St. Olav (1): <30 år: 2,9 - 6,1 mmol/L 30-49 år: 3,3 - 6,9 mmol/L >=50 år: 3,9 - 7,8 mmol/L

Referanser: <span style="font-family: 'Times New Roman',Times,serif; font-size: 120%;">1) St. Olavs hospital. //Brukerhåndbok, analyser og undersøkelser//. Sist sjekket: 26/09/12 på verdensveven: [] <span style="font-family: 'Times New Roman',Times,serif; font-size: 120%;">2) McMurry&Simanek, 2003. //Fundamental of Organic Chemistry, fifth edt.// Forlag: Brooks/Cole. <span style="font-family: 'Times New Roman',Times,serif; font-size: 120%;">3) Britt Lande. //Kolesterol (SML-artikkel).// Store Norske Leksikon. Sist sjekket: 26/09/12 på verdensveven: []